বাকিংহামশায়ারের চালফন্ট সেন্ট জাইলস এলাকায় তার জন্ম। বিখ্যাত ক্রিকেটার জে. ডব্লিউ. হার্ন সম্পর্কে তার দূরসম্পর্কীয় আত্মীয়। ১৮৮৮ সালে মিডলসেক্সের সদস্যরূপে অস্ট্রেলীয়দের বিপক্ষে প্রথমবারের মতো অংশগ্রহণ করেন। ১৮৯০ সালের পূর্ব-পর্যন্ত তাকে দলে নেয়া হয়নি। কাউন্টি চ্যাম্পিয়নশীপে তার প্রথম খেলায় অংশগ্রহণের শেষ মুহূর্ত পর্যন্ত জানতেন না যে তাকে খেলার সুযোগ দেয়া হবে। খেলায় তিনি ৬/৬২ পান। ১৮৯১ সালে হার্ন উইকেট প্রতি মাত্র ১০.৩৩ রান দিয়ে ১১৮ উইকেট পান। নটিংহ্যামশায়ারের বিপক্ষে ৯/৩২ ও ল্যাঙ্কাশায়ারের বিপক্ষে ৮/২২ বোলিং পরিসংখ্যান গড়েন। হার্নের এ সাফল্যের প্রেক্ষিতে ১৮৯২ সালে তাকে উইজডেন কর্তৃপক্ষ বর্ষসেরা ক্রিকেটাররূপে ঘোষিত করে। ফলশ্রুতিতে দক্ষিণ আফ্রিকা সফরের জন্য আমন্ত্রিত হন।

প্রথম-শ্রেণীর ক্রিকেটে এক ইনিংসে দশ উইকেট লাভকারী বোলারদের অন্যতম তিনি। এ তালিকায় উইলফ্রেড রোডস, টিচ ফ্রিম্যান ও চার্লি পার্কারের পরই তিনি অবস্থান করছেন। এছাড়াও এ তালিকায় টম গডার্ড, ডব্লিউ. জি. গ্রেস ও অ্যালেক কেনেডি অবস্থান করছেন।

কাউন্টি ক্রিকেট
খেলার ধরন
খেলোয়াড়ী জীবন
অবসর